**Հաստատված է**

**Հայաստանի Հանրապետության**

**շուկայի վերահսկողության**

**տեսչական մարմնի ղեկավարի**

**2025 թվականի փետրվարի 04-ի**

**N57 Լ հրամանով**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇՈՒԿԱՅԻ ՎԵՐԱՀՍԿՈՂՈՒԹՅԱՆ**

**ՏԵՍՉԱԿԱՆ ՄԱՐՄԻՆ**

**ՀԱՇՎԵՏՎՈՒԹՅՈՒՆ**

**2024 ԹՎԱԿԱՆԻ**

**ԳՈՐԾՈՒՆԵՈՒԹՅԱՆ**

**Բովանդակություն**

1. **Հապավումներ 2**
2. **Ներածություն 2**
3. **Սահմանված թիրախներին հասնելու միջոցները**

**և դրանց արդյունքները 3**

1. **Իրազեկման միջոցառումները 7**
2. **Վերահսկողության ոլորտում առկա ռիսկերը 8**
3. **Խորհրդատվական գործունեությունը**

**և դրանց արդյունքները 11**

1. **Կանխարգելիչ միջոցառումները, դրանց**

**նպատակները և արդյունքները 13**

1. **Ստուգումները և դրանց արդյունքները 14**
2. **Տնտեսվարող սուբյեկտների կողմից կատարվող**

**իրավական խախտումները և դրանց նկատմամբ**

**կիրառված պատասխանատվության միջոցները 16**

1. **Օրենսդրական առաջարկները 17**
2. **Պաշտոնատար անձանց գործողությունների կամ**

**անգործության դեմ բողոքները 21**

1. **Վերահսկման ոլորտի կանխատեսումը 21**
2. **Բյուջեի կատարողականը 22**
3. **2024 թվականի չորս եռամսյակների կատարողականների գնահատման արդյունքների ամփոփ վերլուծություն 23**
4. **Հապավումներ**

**ՀՀ -** Հայաստանի Հանրապետություն

**ՇՎՏՄ –** շուկայի վերահսկողության տեսչական մարմին

**Հաշվետվություն -** ՇՎՏՄ-ի 2024 թվականի գործունեության հաշվետվություն

1. **Ներածություն**

ՇՎՏՄ-ն գործում է՝ ղեկավարվելով ՀՀ վարչապետի 2018 թվականի հունիսի 11-ի N 732-Լ որոշման 1-ին կետով հաստատված ՇՎՏՄ-ի կանոնադրությամբ և, համաձայն «Պետական կառավարման համակարգի մարմինների մասին» ՀՀ օրենքի 4-րդ հոդվածի 2-րդ մասի 9-րդ կետի, հանդիսանում է ՀՀ կառավարությանն ենթակա մարմին:

ՇՎՏՄ-ի կառուցվածքային ստորաբաժանումներն են՝

1. ռիսկի գնահատման և վերլուծությունների վարչություն,
2. տեխնիկական կանոնակարգերով սահմանված պահանջների և թանկարժեք մետաղների վերահսկողության վարչություն,
3. չափագիտական կանոնների և նորմերի վերահսկողության վարչություն,
4. իրավական աջակցության և փաստաթղթաշրջանառության վարչություն,
5. արտադրական կանեփի վերահսկողության իրականացման վարչություն,
6. նմուշառման, լաբորատոր փորձաքննությունների և չափումների իրականացման վարչություն,
7. որակի ապահովման վարչություն,
8. իրազեկման, խորհրդատվության և հանրության հետ տարվող աշխատանքների բաժին:

ՇՎՏՄ-ն տարածքային ստորաբաժանումներ՝ տարածքային կենտրոններ կամ սահմանային հսկիչ կետեր չունի:

ՇՎՏՄ-ի նպատակն է՝ տեխնիկական կանոնակարգման օբյեկտ հանդիսացող ոչ պարենային արտադրանքների համապատասխանությունը տեխնիկական կանոնակարգերով սահմանված պահանջներին, ստուգաչափման ենթակա չափման միջոցների համապատասխանությունը չափագիտական կանոններին և նորմերին, տեխնիկական անվտանգության ոլորտում նորմատիվ իրավական ակտերով սահմանված պահանջների պահպանումը, թանկարժեք մետաղներից պատրաստված իրերի՝ հարգորոշման և հարգադրոշմման, առուվաճառքի, նյութական պահուստի օրենսդրության պահանջների պահպանումը, արտադրական կանեփի նկատմամբ վերահսկողության իրականացման համար լիցենզավորված անձանց գործունեության համապատասխանությունը լիցենզավորման պայմաններին և պահանջներին, խախտումների  բացահայտումը, կանխարգելումն ու վերացումը:

Հաշվետվության մշակման համար հիմք են հանդիսացել «Տեսչական մարմինների մասին» ՀՀ օրենքի, ՀՀ վարչապետի 2018 թվականի հունիսի 11-ի N 732-Լ որոշմամբ հաստատված ՇՎՏՄ-ի կանոնադրության դրույթները, ՇՎՏՄ-ի 2024 թվականի գործունեության ու ստուգումների տարեկան ծրագրերը և այլ իրավական ակտեր:

2024 թվականին հրավիվել է ՇՎՏՄ կառավարման խորհրդի 7 նիստ և կայացվել է թվով 15 որոշում, 2023 թվականին՝ 8 նիստ և կայացվել է 19 որոշում, իսկ 2022 թվականին՝ 10 նիստ և կայացվել է 17 որոշում:

1. **Սահմանված թիրախներին հասնելու միջոցները և դրանց արդյունքները**

ՇՎՏՄ-ն 2024թ. գործունեության տարեկան ծրագրով սահմանված թիրախներին հասնելու համար իրականացրել է իրազեկման, խորհրդատվական աշխատանքներ, ինչպես նաև կիրառել վերահսկողական լծակներ:

1. ***ՇՎՏՄ-ն 2024թ. գործունեության տարեկան ծրագիրը կազմելիս թիրախավորել է տեխնիկական կանոնակարգման ենթակա հետևյալ ոլորտները՝***

ա) ավտոմոբիլային բենզին և դիզելային վառելիք,

բ) խաղալիքներ,

գ) երեխաների և դեռահասների համար նախատեսված արտադրանք,

դ) ցածրավոլտ սարքավորումներ,

ե) թեթև արդյունաբերություն:

***Ավտոմոբիլային բենզինի և դիզելային վառելիքի ոլորտում***` ավտոմոբիլային բենզինի և դիզելային վառելիքի շուկայում անվտանգության ցուցանիշների խախտման դեպքերը հետևյալն է.

* ավտոմոբիլային բենզինի անվտանգության ցուցանիշների խախտումների տեսակարար կշիռը ընդհանուր իրականացված փորձաքննությունների մեջ 2022 թվականին կազմել է 4% (100 փորձանմուշից՝ 4-ում), 2023 թվականին՝ 2% (166 փորձանմուշից՝ 3-ում), 2024 թվականին՝ 4.5 % (133 փորձանմուշից՝ 6-ում),
* դիզելային վառելիքի մասով` 2022 թվականին կազմել է 50% (52 փորձանմուշից՝ 26-ում), 2023 թվականին՝ 38% (92 փորձանմուշից՝ 35-ում), իսկ 2024 թվականին՝ 49% (63 փորձանմուշից՝ 31-ում):

Հարկ է նշել, որ դիզելային վառելիքում ծծմբի անհամապատասխանությունը հիմնականում կապված է Իրանի Իսլամական Հանրապետությունից բեռնատարներով ՀՀ մուտք գործած և տնտեսվարող սուբյեկտներին վաճառած վառելիքի հետ:

***Խաղալիքների, ցածրավոլտ սարքավորումների, թեթև արդյունաբերության, ինչպես նաև երեխաների և դեռահասների համար նախատեսված արտադրանքների ոլորտներում*** հիմնական ռիսկը պայմանավորված է առանց մակնշման և համապատասխանության գնահատման փաստաթղթերի ուղեկցման արտադրանքների շուկայահանմամբ: Մասնավորապես,

* **խաղալիքների ոլորտում`** 2022 թվականին կիրառվել է թվով 71 ստուգաթերթ, որից 46-ով (64.8%) արձանագրվել է խախտում, 2023 թվականին՝ թվով 57 ստուգաթերթ, որից 45-ով (78.9%) արձանագրվել է խախտում, իսկ 2024 թվականաին՝ թվով 83 ստուգաթերթ, որից 60-ով (72.3%) արձանագրվել է խախտում:
* **երեխաների և դեռահասների համար նախատեսված արտադրանքների ոլորտում`** 2022 թվականին կիրառվել է թվով 86 ստուգաթերթ, որից 51-ով (59.3%) արձանագրվել է խախտում, 2023 թվականին՝ թվով 149 ստուգաթերթ, որից 118-ով (79.2%) արձանագրվել է խախտում, իսկ 2024 թվականին՝ թվով 101 ստուգաթերթ, որից 72-ով (71.3%) արձանագրվել է խախտում:
* **ցածրավոլտ սարքավորումների ոլորտում`** 2022 թվականին կիրառվել է թվով 72 ստուգաթերթ, որից 40-ով (55.6%) արձանագրվել է խախտում, 2023 թվականին՝ թվով 54 ստուգաթերթ, որից 38-ով (70.4%) արձանագրվել է խախտում, իսկ 2024 թվականին՝ թվով 60 ստուգաթերթ, որից 40-ով (66.7%) արձանագրվել է խախտում:
* **թեթև արդյունաբերության ոլորտում`** 2022 թվականին կիրառվել է թվով 50 ստուգաթերթ, որից 33 ով (66.0%) արձանագրվել է խախտում, 2023 թվականին՝ թվով 55 ստուգաթերթ, որից 44-ով (80.0%) արձանագրվել է խախտում, իսկ 2024 թվականին՝ թվով 49 ստուգաթերթ, որից 32-ով (65.3%) արձանագրվել է խախտում:

ՇՎՏՄ-ի կողմից 2024 թվականի ընթացքում իրականացված ստուգումների արդյունքում բացահայտված խախտումների և թերությունների վերացման նպատակով տնտեսվարող սուբյեկետները դիմել և համապատասխան մարմիններից ստացել են թվով 103 համապատասխանության գնահատման փաստաթուղթ՝ սերտիֆիկատներ և հայտարարագրեր (2023-ին՝ 120, 2022-ին՝ 137): Նախորդ տարվա համեմատ 2024 թվականին 17%-ով նվազել է առանց համապատասխանության գնահատման փաստաթղթերի ուղեկցման ոչ պարենային արտադրանքների շուկայահանման դեպքերը:

2022 թվականի ընթացքում թվով 784 ստուգաթերթով իրականացվել է տեխնիկական կանոնակարգման ենթակա ոչ պարենային արտադրանքների նկատմամբ ստուգում, ինչի արդյունքում 361 ստուգաթերթով (46.0%) արձանագրվել է խախտում, 2023 թվականին` 663 ստուգաթերթով 422 (63.7%) խախտում, իսկ 2024 թվականին` 670 ստուգաթերթով 411 (61.3%):

1. ***ՇՎՏՄ-ն 2024թ. գործունեության տարեկան ծրագիրը կազմելիս թիրախավորել է չափումների միասնականության ապահովման ոլորտը:***

ՇՎՏՄ-ն չափումների միասնականության ապահովման վերաբերյալ ստուգաթերթը հիմնականում կիրառել է հետևյալ ոլորտներում.

* ***բժշկական կենտրոններում, պոլիկլինիկաներում և լաբորատորիաներում,***
* ***համապատասխանության գնահատման նշանակված մարմիններում,***
* ***փոստային ծառայություններում,***
* ***բանկերում և գրավատներում,***
* ***ավտոտրանսպորտային միջոցների գազաբալոնների տեղադրման և պարբերական վկայագրման,***
* ***տրանսպորտային միջոցների տեխնիկական զննության,***
* և այլ:

2022 թվականի ընթացքում 360 տնտեսվարող սուբյեկտի մոտ իրականացվել են չափագիտական կանոնների և նորմերի ստուգում, որի արդյունքում 276 (76.7%) տնտեսվարող սուբյեկտի մոտ հայտնաբերվել են չափագիտական կանոնների և նորմերի խախտումներ: 2023 թվականին՝ 397-ի մոտ, որից 258-ի (65.0%) մոտ հայտնաբերվել են խախտումներ, իսկ 2024 թվականին՝ 591-ի մոտ, որից 385-ի (65.1%) մոտ:

ՇՎՏՄ-ի կողմից 2024 թվականի ընթացքում իրականացված ստուգումների արդյունքում բացահայտված խախտումների և թերությունների վերացման նպատակով ստուգաչափվել է թվով 809 չափման միջոց (2023-ին՝ 465, 2022-ին՝ 2202):

Ավտոմոբիլային բենզինի և դիզելային վառելիքի, հեղուկացված ածխաջրածնային գազերի և ավտոգազալիցքավորման ճնշակայանների ոլորտներում իրականացված ստուգումների արդյուքների պատկերը հետևյալն է.

***Ավտոմոբիլային բենզինի և դիզելային վառելիքի*** ոլորտում 2022 թվականին իրականացվել է չափագիտական կանոնների և նորմերի 81 ստուգում, ինչի արդյունքում 58-ի (71.6%) մոտ հայտնաբերվել է խախտում, 2023-ին՝ 68 ստուգում՝ 46 (67.6%) խախտում, իսկ 2024-ին՝ 87 ստուգում՝ 39 (44.8%) խախտում:

***Հեղուկացված ածխաջրածնային գազերի*** ոլորտում 2022 թվականին իրականացվել է

չափագիտական կանոնների և նորմերի 68 ստուգում, ինչի արդյունքում 44-ի (64.7%) մոտ հայտնաբերվել է խախտում, 2023-ին՝ 56 ստուգում՝ 32 (57.1%) խախտում, 2024-ին՝ 93 ստուգում, որից 49 (52.7%) խախտում:

***Ավտոգազալիցքավորման ճնշակայանների*** ոլորտում 2022 թվականին իրականացվել է չափագիտական կանոնների և նորմերի 48 ստուգում, ինչի արդյունքում 34-ի (70.8%) մոտ հայտնաբերվել է խախտում, 2023-ին՝ 104 ստուգում՝ 79 (76.0%) խախտում, իսկ 2024-ին՝ 81 ստուգում, որից 47 (58.0 %) խախտում:

ՇՎՏՄ-ն 2023 թվականին թվով 10 տնտեսվարող սուբյեկտների մոտ լիցքավորման վառելիքաբաշխիչ աշտարակների վրա փակցրել է «Մենք տուգանվել ենք թերլիցքավորման համար» թվով 19 ցուցանակ, իսկ 2024 թվականին՝ 10 տնտեսվարող սուբյեկտների մոտ լիցքավորման վառելիքաբաշխիչ աշտարակների վրա փակցրել է թվով 14 ցուցանակ:

Չափումների միասնականության ապահովման ոլորտում ռիսկերի նվազեցման նպատակով ՇՎՏՄ-ն կիրառում է ավտոմոբիլային բենզինի և դիզելային վառելիքի չափանոթներ, բարձր ճնշման բնական գազի բալոններ և համապատասխան կշեռքներ, հեղուկացված ածխաջրածնային գազերի փորձանմուշ վերցնելու, ինչպես նաև քաշը որոշող համապատասխան սարքեր: Այս չափման միջոցների կիրառման արդյունքում նվազել են ստուգումների իրականացման ժամկետները:

1. **Իրազեկման միջոցառումները**

ՇՎՏՄ-ն 2024 թվականի ընթացքում էլեկտրոնային եղանակով իրականացրել է շուրջ 1000 տնտեսվարող սուբյեկտների իրազեկում, որից 600-ը իրազեկվել է «Առևտրի և ծառայությունների մասին» օրենքի 9-րդ հոդվածի 25-րդ մասի պահանջի վերաբերյալ, համաձայն որի սահմանվում է, որ հեղուկ վառելիքի, սեղմված բնական կամ հեղուկացված նավթային կամ ածխաջրածնային գազերի ոլորտում գործունեություն ծավալող տնտեսավարող սուբյեկտները (ըստ հասցեների) պարտավոր են ունենալ չափագիտության բնագավառում իրենց մոտ իրականացված նախորդ ստուգումների ժամկետների, արդյունքների մասին տեղեկատվություն պարունակող արագ արձագանքման QR կոդ, ինչի արդյունքում շուրջ 500 տնտեսվարողներ ձեռքն են բերել այդպիսի կոդեր: Զբոսաշրջային ծառայություն մատուցող 500 տնտեսվարող էլ իրազեկվել է Զբոսաշրջության մասին ՀՀ օրենքով սահմանված վերահսկողության նոր մեխանիզմների վերաբերյալ:

Բացի այդ, ողջ տարվա ընթացքում ՀՀ պետական եկամուտների կոմիտեի ծրագրային հնարավորություններն օգտագործելով և հաշվի առնելով ՀՀ կառավարության 2012 թվականի օգոստոսի 9-ի N 1010-Ն որոշմամբ հաստատված մաքսային մարմինների կողմից տեխնիկական կանոնակարգերով նախատեսված համապատասխանության պարտադիր գնահատման ենթակա արտադրանքի մասին տեղեկատվությունը, ՀՀ տարածք վերոնշյալ որոշմամբ հաստատված ցանկին համապատասխանող ոչ պարենային արտադրանք ներմուծող տնտեսվարող սուբյեկտներն առցանց եղանակով ծանուցվել են տեխնիկական կանոնակարգմամբ սահմանված պահանջների (սերտիֆիկացում/մակնշում) պարտադիր կատարման անհրաժեշտության մասին:

ՇՎՏՄ-ի ղեկավարի նախաձեռնությամբ ՇՎՏՄ-ում կայացել են հանդիպումներ թանկարժեք մետաղների ոլորտում գործունեություն ծավալող շուրջ երկու տասնյակ տնտեսվարողների և վերջիններիս ներկայացուցիչերի հետ:

Տնտեսվարողներին ներկայացվել են ոլորտը կարգավորող օրենսդրական և ենթաօրենսդրական փոփոխությունները և դրանցով պայմանավորված՝ վերահսկողության նոր մեխանիզմների ներդրումը։ Հստակեցվել է ՀԿ-ների և ասոցիացիաներին մտահոգող օրակարգային հարցերի շրջանակը՝ դրանց լուծման ուղղությամբ առարկայական քայլեր ձեռնարկելու նպատակով:

1. **Վերահսկողության ոլորտում առկա ռիսկերը**

***Տեխնիկական կանոնակարգման ոլորտում*** առկա հիմնական խնդիրն է՝ ապահովել անվտանգ ոչ պարենային արտադրանքների առկայությունը շուկայում: Այս խնդրի ապահովման հետ կապված ՇՎՏՄ-ի կողմից բացահայտված ռիսկերն են՝

* առանց համապատասխանության գնահատման փաստաթղթերի ուղեկցման ոչ պարենային արտադրանքների շուկայահանումը,
* առանց մակնշման ոչ պարենային արտադրանքների շուկայահանումը,
* տեխնիկական կանոնակարգերով սահմանված անվտանգության ցուցանիշներին չհամապատասխանող ոչ պարենային արտադրանքների շուկայահանումը:

***Տեխնիկական անվտանգության ոլորտում*** առկա հիմնական խնդիրն է բնական կոմպրեսացված գազի ճնշման սահմանաչափի (մինչև 19,6 ՄՊա) գերազանցումը:

***Թանկարժեք մետաղներից պատրաստված իրերի հարգորոշման և հարգադրոշմման, առուվաճառքի ոլորտում*** առկա հիմնական խնդիրն է՝ ապահովել հարգադրոշմին համապատասխանող թանկարժեք մետաղից պատրաստված իրերի առկայությունը շուկայում: Այս խնդրի ապահովման հետ կապված ՇՎՏՄ-ի կողմից բացահայտված ռիսկերն են՝

* ՀՀ-ում թանկարժեք մետաղներից պատրաստված իրերի հարգորոշման և հարգադրոշմման ծանուցման ենթակա գործունեություն իրականացնող հաշվառված անձանց կողմից թանկարժեք մետաղներից պատրաստված իրի իրական հարգից ավելի բարձր հարգ դրոշմելը,
* ՀՀ-ում թանկարժեք մետաղներից պատրաստված իրերի վաճառք իրականացնող անձանց կողմից թանկարժեք մետաղից պատրաստված իրին կցված պիտակի վրա նշված տվյալների (հարգ, քաշ, թանկարժեք քարի նկարագիր) անհամապատասխանությունը այդ իրի տվյալների հետ:

***Չափումների միասնականության ապահովման ոլորտում*** առկա խնդիրն է՝ պաշտպանել սպառողներին չափման միջոցների ոչ հավաստի արդյունքների բացասական հետևանքներից: Այս խնդրի ապահովման հետ կապված ՇՎՏՄ-ի կողմից բացահայտված ռիսկերն են՝

* չստուգաչափված (տեսակը չհաստատված) չափման միջոցների շահագործումը,
* չափման միջոցի միջստուգաչափման ժամկետի խախտումը,
* չափման միջոցի ցուցմունքի անհամապատասխանությունը չափագիտական կանոններով և նորմերով սահմանված պահանջներին:

***Նյութական պահուստի ոլորտի*** խնդիրն է վառելիքային պաշարների մատակարարման ժամանակավոր խափանումների ժամանակ ներքին շուկայում առաջարկի և պահանջարկի միջև անհամամասնության, ինչպես նաև տնտեսության կայունությանը խոչընդոտող այլ իրավիճակների առաջացման դեպքում ՀՀ-ում պարենային անվտանգության ապահվումը: Այս խնդրի ապահովման հետ կապված ՇՎՏՄ-ի կողմից բացահայտված ռիսկն է՝ տնտեսվարող սուբյեկտների կողմից կուտակման ենթակա նավթամթերքը ՀՀ օրենսդրությամբ սահմանված ծավալներով չամբարելը:

***Արտադրական կանեփի արտադրության, ինչպես նաև արտահանման, ներմուծման կամ մեծածախ առևտրի օրինական շրջանառության ոլորտում*** հիմնական ռիսկը արտադրական կանեփ մշակաբույսում կաննաբիդիոլի (CBD) պարունակության չգերազանցումն է տետրահիդրոկաննաբինոլի (THC) պարունակությանը և նմուշառված զանգվածում տետրահիդրոկաննաբինոլի (THC) տոկոսային պարունակության գերազանցումը 0,3 տոկոսից:

Արտադրական կանեփի ոլորտում ռիսկերի կանխարգելման նպատակով ՇՎՏՄ-ն ձեռք է բերել կանեփի անալիզատոր (քրոմատոգրաֆ), որի միջոցով հնարավոր կլինի պարզել տետրահիդրոկաննաբինոլի (THC) պարունակությունը: Փորձաքննության իրականացման համար անհրաժեշտ է նաև ստանդարտ նմուշ, որի ձեռքբերման ուղղությամբ տարվում են համապատասխան աշխատանքներ:

2024 թվականին ՇՎՏՄ-ի լաբորատոր սարքավորումների ցանկը համալրվել է խաղալիքների, ինչպես նաև հեղուկացված ածխաջրածնային գազերի փորձարկման համար նախատեսված լաբորատոր սարքավորումներով: Ներկայումս միջոցներ է ձեռնարվում այս լաբորատորիաների հավատարմագրման ուղղությամբ:

Առավել ռիսկային ոլորտները և տնտեսվարող սուբյեկտները բացահայտելու նպատակով ՇՎՏՄ-ն տեղեկատվություն է հավաքագրել պետական, տեղական ինքնակառավարման մարմիններից, կազմակերպություններից, քաղաքացիներից և այլ աղբյուրներից: Մասնավորապես ՝

1. ՀՀ շրջակա միջավայրի, ՀՀ տարածքային կառավարման և ենթակառուցվածքների, ՀՀ բարձր տեխնոլոգիական արդյունաբերության, ՀՀ առողջապահության, ՀՀ ներքին գործերի և ՀՀ էկոնոմիկայի նախարարություններից,
2. ՀՀ կենտրոնական բանկից,
3. ՀՀ կառավարությանն ենթակա պետական եկամուտների կոմիտեից,
4. Հանրային ծառայությունները կարգավորող հանձնաժողովից,
5. <<Ստանդարտացման և չափագիտության ազգային մարմին>> ՓԲԸ-ից,
6. ՀՀ տարածքում իրականացված ուսումնասիրությունների արդյունքում հավաքագրված տվյալներից,
7. ՀՀ-ում գործող բենզալցակայաններում, հեղուկացված ածխաջրածնային գազի լիցքավորման կայաններում և ԱԳԼՃԿ-ներում իրականացված իրազեկման աշխատանքների արդյունքում ձեռք բերված տեղեկատվությունից,
8. Ստացված դիմում-բողոքներից,
9. ԶԼՄ-ներից և համացանցից:

ՀՀ կառավարությանն ենթակա պետական եկամուտների կոմիտեի հետ իրականացված բանակցությունների արդյունքում ՇՎՏՄ-ին ընձեռնվել է հնարավորություն իրական ռեժիմով տեղեկատվություն ստանալ ՇՎՏՄ-ի կողմից վերահսկման ենթակա ՀՀ տարածք ներմուծված ոչ պարենային արտադրանքների վերաբերյալ:

Վերը նշված ոլորտներում ռիսկերի նվազեցման նպատակով ՇՎՏՄ-ն կիրառել է իր վերահսկողական, ինչպես նաև իրազեկման և խորհրդատվական գործառույթների ողջ գործիքակազմը:

ՇՎՏՄ-ն ռիսկային ոլորտները բացահայտելու նպատակով վերլուծել է նաև 2022-2024 թվականների ընթացքում իրականացված ստուգումների արդյունքները՝ ըստ կիրառված ստուգաթերթերի, որը ներկայացված է հավելված 1-ում:

2024 թվականին տնտեսվարող սուբյեկտները, ինչպես 2023 թվականին, կրկին ամբողջությամբ ապահովել են կուտակման ենթակա ռազմավարական պահուստի՝ նավթամթերքի ծավալները, մինչդեռ 2022 թվականին այդ պահանջը չապահովող տնտեսվարող սուբյեկտները կազմել են 14%:

ՀՀ առողջապահության նախարարության կողմից տրամադրվել է թվով 11 արտադրական կանեփի արտադրության, ներմուծման, արտահանման կամ մեծածախ առևտրի իրականացման լիցենզիա, որից ներկայումս գործում է 2-ը:

2024 թվականին 1 տնտեսվարող սուբյեկտի մոտ իրականացվել է ստուգում և խախտումներ չեն հայտնաբերվել:

1. **Խորհրդատվական գործունեությունը և դրանց արդյունքները**

2024 թվականին տնտեսվարող սուբյեկտների կողմից հաճախ տրվող հարցերն են եղել.

* Ո՞ր մարմիններն են տրամադրում համապատասխանության գնահատման փաստաթղթեր և ի՞նչ ընթացակարգով:
* ԵԱՏՄ անդամ պետություններում սահմանված կարգով ձեռք բերված համապատասխանության գնահատման փաստաթղթերը ՀՀ-ում վավեր են, թե՞ ոչ:
* Երրորդ երկրից ներմուծվող ոչ պարենային արտադրանքների համապատասխանության գնահատման գործընթացն ի՞նչ ընթացակարգով է տեղի ունենում:
* Ո՞ր արտադրանքները և իրացման ո՞ր փուլում պետք է ուղեկցվեն համապատասխանության գնահատման փաստաթղթերով:
* Մակնշման պահանջը ո՞ր տեխնիկական կանոնակարգով է սահմանված և ի՞նչ պետք է իր մեջ ներառի:
* Ո՞ր մարմիններն են տրամադրում համապատասխանության գնահատման փաստաթղթեր և որքա՞ն են դրանք ուժի մեջ:
* Ո՞ր չափման միջոցներն են ենթակա ստուգաչափման և ինչ պարբերականությամբ:

Նշված հարցերը կարգավորող իրավական ակտերի ցանկը ներկայացված է հավելված 2-ում:

«Թեժ գիծ» հեռախոսահամարով 2024թ. ընթացքում ստացվել է 947 հեռախոսազանգ (133-ով ավել նախորդ՝ 2023 թվականի համեմատ):

Ստացված հեռախոսազանգերից՝

216-ը վերաբերվել են ՇՎՏՄ-ի լիազորություններին (54-ով ավել նախորդ՝ 2023 թվականի համեմատ)։

Մասնավորապես՝

ՇՎՏՄ-ի լիազորությունների ոլորտում գտնվող 216 հեռախոսազանգերից 49-ը վերաբերվել են ապրանքների սերտիֆիկացմանը և մակնշմանը, 84-ը՝ գազալցակայաններում և բենզալցակայաններում թերլիցքավորման դեպքերին, 77-ը՝ օրենքի տարբեր դրույթների պարզաբանմանն ու ՇՎՏՄ-ի կողմից կատարված իրազեկման աշխատանքների հետ կապված հարցերին, 6-ը՝ ստուգաչափման հետ կապված հարցերին:

731 հեռախոսազանգ ՇՎՏՄ-ին վերապահված լիազորությունների շրջանակներից դուրս է եղել (79-ով ավելի նախորդ՝ 2023 թվականի համեմատ)։

Մասնավորապես՝

Հեռախոսազանգերից 389-ը վերաբերվել են գնված ապրանքի հետ վերադարձին, փոխանակմանը կամ գումարի հետ վերադարձին, 157-ը՝ սպառողի սպասարկմանն առնչվող խնդիրներին, 9-ը՝ տարատեսակ ապրանքների որակի հետ կապված խնդիրներին, 34-ը՝ գների թանկացմանն ու գնային խնդիրներին առհասարակ, 142-ը՝ այլ խնդիրների:

ՇՎՏՄ-ն հաշվետու ժամանակահատվածում ստացել է 126 գրավոր դիմում-բողոք (26-ով ավել նախորդ՝ 2023թ-ի համեմատ):

ՇՎՏՄ-ի լիազորությունների շրջանակում գտնվող 59 դիմում-բողոքներից 6 դիմում-բողոք մերժվել է՝ Վարչարարության հիմունքների և վարչական վարույթի մասին ՀՀ օրենքի և ՀՀ-ում ստուգումների կազմակերպման և անցկացման մասին ՀՀ օրենքի պահանջներին չհամապատասխանելու հիմքով: Դիմումատուներին առաջարկվել է գրությունները համապատասխանեցնել օրենքի պահանջներին և նորից հասցեագրել ՇՎՏՄ: Բոլորին պատշաճ կերպով և օրենքով սահմանված ժամկետներում տրվել են պատասխաններ:

Ստուգման հիմք հանդիսացած 53 դիմում-բողոքների հիման վրա իրականացվել են վերահսկողական աշխատանքներ: Ստուգումները վերաբերել են հեղուկ գազի (29), բենզինի (7) և ԱԳԼՃԿ-ի (2) թերլիցքավորմանն ու չափագիտական կանոնների և նորմերի խախտմանը, ծխախոտային արտադրատեսակների հրապարակային ցուցադրությանը (7), տեխնիկական կանոնակարգի պահանջների (սերտիֆիկացում/մակնշում) չկատարմանը (15):

ՇՎՏՄ-ի լիազորություններից դուրս է գտնվել 27 դիմում-բողոք, 16 դիմում-բողոք վերահասցեագրվել է այլ պետական գերատեսչություններ, իսկ 24-ը եղել են տեղեկատվության ստացման հարցումներ:

ՇՎՏՄ-ի լիազորությունների ոլորտից դուրս գտնվող դիմում-բողոքները վերաբերվել են օնլայն ծառայություններ մատուցող կազմակերպությունների (Վայլդբերիզ, Գլոբբինգ և այլն) նկատմամբ վերահսկողություն իրականացնելու պահանջին, օնլայն հարթակներով գնված տարատեսակ ապրանքների, ինչպես նաև գումարի հետվերադարձին, ծառայությունների մատուցման, սպառողների իրավունքների և սպասարկման հետ կապված խնդիրներին, ՇՎՏՄ-ի լիազորությունների շրջանակից դուրս գտնվող ոլորտների իրավական կարգավորմանը:

1. **Կանխարգելիչ միջոցառումները, դրանց նպատակները և արդյունքները**

ԶԼՄ-ների գրավոր հարցումներին տրված պատասխանների և տեքստային ձևաչափով մեկնաբանությունների ընդհանուր քանակը կազմել է 10։ ՇՎՏՄ-ի գործունեությունը լուսաբանվել է թվով 4 ռեպորտաժներում և հարցազրույցներում, որոնցում հնչել են ՇՎՏՄ-ի ղեկավարի մեկնաբանությունները: Մամուլի հաղորդագրության տեսքով ԶԼՄ-երի իրազեկում եղել է 8 անգամ` «Առևտրի և ծառայությունների մասին» օրենքի 9-րդ հոդվածի 25-րդ մասի պահանջի (QR կոդ ունենալու պահանջ), թանկարժեք մետաղներից պատրաստված իրերի առուվաճառքի, հարգադրոշման և հարգադրոշմման գործունեության պայմանների և պահանջների և չափումների միասնականության ապահովման նկատմամբ իրականացվող ստուգումների, Մաքսային միության ՄՄ ՏԿ 035/2014 կանոնակարգի պահանջի վերաբերյալ՝ համաձայն որի 2024 թվականի հունվարի 1-ից արտադրվող, ներմուծվող և շրջանառության մեջ դրվող ծխախոտային արտադրատեսակները պետք է պարտադիր ուղեկցվեն հատուկ էսքիզներով (պատկերներով), ծխախոտային արտադրատեսակների արտադրության ոլորտում գործունեություն ծավալող բոլոր տնտեսվարողների շրջանում իրականացված ստուգայցերի, ինչպես նաև Մաքսային միության՝ Որպես վառելիք օգտագործելու համար նախատեսված հեղուկացված ածխաջրածնային գազերին ներկայացվող պահանջներ ԵԱՏՄ ՏԿ 036/2016 կանոնակարգի դրույթների վերաբերյալ:

ՇՎՏՄ-ի ֆեյսբուկյան պաշտոնական էջի միջոցով իրականացվել է խորհրդատվական-տեղեկատվական աշխատանք՝ ուղղված սպառողների և տնտեսվարողների իրավագիտակցության բարձրացմանը, ՇՎՏՄ-ի գործունեության վերաբերյալ հանրության տեղեկացվածության բարձրացմանը։ Սպառողների հետ առավել ակտիվ է եղել կապը հեռախոսակապի՝ թեժ գծի միջոցով, անհրաժեշտության դեպքում տրամադրվել է խորհրդատվություն:

Ֆեյսբուք սոցիալական ցանցի և պաշտոնական կայքի միջոցով պարբերաբար տեղեկատվություն է հրապարակվել ՇՎՏՄ-ի իրականացրած ստուգումների քանակի, արդյունքների, ՇՎՏՄ-ի կողմից իրականացվող աշխատանքների վերաբերյալ:

1. **Ստուգումները և դրանց արդյունքները**

ՇՎՏՄ-ի կողմից 2020-2025թթ. ստուգումների տարեկան ծրագրերով նախատեսված տնտեսվարող սուբյեկտի մոտ ստուգումների քանակային պատկերը հետևյալն է՝

|  |  |  |  |  |  |  |  |
| --- | --- | --- | --- | --- | --- | --- | --- |
| **N** | **Եռամսյակներ** | **2020թ.** | **2021թ.** | **2022թ.** | **2023թ.** | **2024թ.** | **2025թ.** |
|  | 1-ին եռամսյակ | 83 | 100 | 130 | 140 | 150 | 150 |
|  | 2-րդ եռամսյակ | 103 | 140 | 187 | 165 | 180 | 180 |
|  | 3-րդ եռամսյակ | 92 | 120 | 157 | 145 | 150 | 150 |
|  | 4-րդ եռամսյակ | 72 | 90 | 118 | 123 | 120 | 120 |
| ԸՆԴԱՄԵՆԸ | | 350 | 450 | 592 | 573 | 600 | 600 |

ՇՎՏՄ-ի կողմից 2022-2024թթ. տնտեսվարող սուբյեկտի մոտ փաստացի իրականացված ստուգումների քանակային պատկերը հետևյալն է՝

|  |  |  |  |  |
| --- | --- | --- | --- | --- |
| **N** | **Ստուգման հիմքը** | **2022թ.** | **2023թ.** | **2024թ** |
|  | ծրագրով իրականացված | 519 (91.4%) | 535 (77.1%) | 575 (70.6%) |
|  | ՀՀ վարչապետի հանձնարարությամբ | 0 | 82 (11.8%) | 146 (97.9%) |
|  | դիմում-բողոքի հիման վրա | 13 (2.3%) | 41 (5.9%) | 53 (50.9%) |
|  | այլ պետական մարմինների գրությունների հիման վրա | 36 (6.3%) | 36 (5.2%) | 65 (43.1%) |
|  | հանդիպակաց | - | - | 17 (72.4%) |
| **ԸՆԴԱՄԵՆԸ** | | **568 (որից խախտում 446՝ 78.5%)** | **694 (որից խախտում 496՝ 71.5%)** | **856 (որից խախտում 620՝ 72.4%)** |

Թանակարժեք մետաղներից պատրաստված իրերի ոլորտում իրականացված ստուգումների արդյունքում 2 հարգորոշում և հարգադրոշում իրականացնող տնտեսվարող սուբյեկտի թույլտվության գործողությունը կասեցվել է:

2024 թվականին ՇՎՏՄ-ն իրականացրել է նաև 39 կարգադրագրի ստուգում և 2024 թվականի ընդհանուր ստուգումների քանակը կազմել է 895:

2024 թվականին ստուգումներն իրականացվել են թվով 19 տեսուչների կողմից:

ՇՎՏՄ-ի կողմից 2024 թվականի ընթացքում իրականացված ստուգումների քանակը նախորդ տարվա համեմատ աճել է 23%-ով, իսկ 2021 թվականի համեմատ՝ 51%-ով:

Տնտեսվարող սուբյեկտների մոտ ծրագրով նախատեսված ստուգումների քանակը փաստացի իրականացված ստուգումների քանակից քիչ է, քանի որ թվով 16 տնտեսվարող սուբյեկտ գործունեությունը դադարացրել է, 1-ը ճանաչվել է սնանկ, 1-ը` միաձուլվել է այլ ընկերությանը՝ փոխելով ՀՎՀՀ-ն, 5-ը՝ ՇՎՏՄ-ի կողմից ենթակա չէ վերահսկման, իսկ 2-ը՝ չեն հայտնաբերվել:

ՇՎՏՄ-ի 2022 թվականի ընթացքում իրականացված մեկ ստուգման համար ծախսված ֆինանսական միջոցը կազմել է 29338 դրամ, իսկ 2023 թվականին՝ 26703 դրամ, իսկ 2024 թվականին՝ 19853 դրամ:

1. **Տնտեսավարող սուբյեկտների կողմից կատարվող իրավական խախտումները և դրանց նկատմամբ կիրառված պատասխանատվության միջոցները**

ՇՎՏՄ-ի կողմից 2022 թվականին ստուգումներն իրականացվել են թվով 1212 ստուգաթերթով, որից արձանագրվել է խախտում 649-ով (53.5%), 2023 թվականին՝ 1214, որից արձանագրվել է խախտում 718-ով (59.1%), իսկ 2024 թվականին՝ 1533, որից արձանագրվել է խախտում 926-ով (60.4%):

ՇՎՏՄ-ի կողմից 2022-2024թթ. ընթացքում կատարված ստուգումների արդյունքում բացահայտված խախտումների պատկերը հետևյալն է՝

|  |  |  |  |  |
| --- | --- | --- | --- | --- |
| **N** | **Արձանագրված խախտումների բնույթը** | **Տարեթիվ** | | |
| **2022թ.** | **2023թ.** | **2024թ.** |
|  | hամապատասխանության գնահատման փաստաթղթերի բացակայություն | 25.2% | 26.8% | 29.8% |
|  | թերի մակնշում կամ բացակայություն | 8.6% | 17.0% | 9.5% |
|  | չափագիտական կանոնների և նորմերի խախտում | 45.5% | 40.3% | 36.7% |
|  | այլ բնույթի | 20.7% | 15.9% | 24.0% |

Ստուգման արդյունքներով պայմանավորված 2022-2024թթ. ընթացքում նշանակված և գանձված տուգանքների պատկերը հետևյալն է՝

|  |  |  |  |  |  |
| --- | --- | --- | --- | --- | --- |
| **2022թ. (հազ. դրամ)** | | **2023թ. (հազ. դրամ)** | | **2024թ. (հազ. դրամ)** | |
| նշանակված | գանձված | նշանակված | գանձված | նշանակված | գանձված |
| 144,964 | 129,387 | 209,678 | 119,878 | 278,445 | 175,368 |

Ստուգումների ընթացքում, ՇՎՏՄ-ի կողմից բացահայտված խախտումների և թերությունների վերացման նպատակով 2022 թվականին արձակվել է թվով 37 կարգադրագիր, 2023 թվականին՝ 23, իսկ 2024 թվականին՝ 49:

ՇՎՏՄ-ի կողմից իրականացված ստուգումների արդյունքներով պայմանավորված 2022 թվականի ընթացքում կայացվել է տուգանք նշանակելու մասին թվով 461 որոշում, 2023 թվականին՝ 510, իսկ 2024 թվականին՝ 632:

1. **Օրենսդրական առաջարկները**

2023 թվականին ընդունվել է ՇՎՏՄ-ի գործունեությունը կարգավորող «Շուկայի վերահսկողության մասին» ՀՀ օրենքը, իսկ արդեն 2024 թվականին ՇՎՏՄ-ի հետևողական աշխատանքի շնորհիվ «Շուկայի վերահսկողության մասին» ՀՀ օրենքի հիման վրա ընդունվել են հետևյալ ենթաօրենսդրական ակտերը՝

* **ՀՀ կառավարության** 2024 թվականի մայիսի 30-ի N 812-Ն որոշումը, որով հաստատվել է **«Շուկայի վերահսկողության տեսչական մարմնի կողմից վերահսկողության ընթացքում բացահայտված խախտումների տեղեկացման եղանակը և ընթացակարգը»,**
* ՀՀ կառավարության 2024 թվականի հուլիսի 11-ի N 1085-Ն որոշումը, որով հաստատվել է «Տեխնիկական կանոնակարգերի պահանջներին արտադրանքի համապատասխանության նկատմամբ վերահսկողության իրականացման նպատակով նմուշառման, ինչպես նաև փորձանմուշների գնման ֆինանսավորման և գնված արտադրանքի տնօրինման կարգը»,
* ՀՀ կառավարության 2024 թվականի օգոստոսի 8-ի N 1249-Ն որոշումը, որով հաստատվել է «Հայաստանի Հանրապետության հարկային և մաքսային մարմինների կողմից լիազոր մարմնին օրենքով պահպանվող գաղտնիք հանդիսացող տեղեկատվության տրամադրման դեպքերը, տեղեկատվության բովանդակությունը ու տեղեկատվության տրամադրման կարգը»,
* ՀՀ կառավարության 2024 թվականի մայիսի 30-ի N 825-Ն որոշումը, որով հաստատվել է «Տնտեսավարող սուբյեկտների կողմից վտանգավոր արտադրանքի մասին Շուկայի վերահսկողության տեսչական մարմնին, այլ պետական մարմիններին, տվյալ արտադրանքի մատակարարին, սպառողին տեղեկացնելու կարգը, դեպքերը, ժամկետները և ծանուցման ձևը»,
* ՀՀ կառավարության 2024 թվականի մայիսի 30-ի N 814-Ն որոշումը, որով հաստատվել է «Վտանգավոր արտադրանքի խմբաքանակի հաշվառման ու պահման կարգը»,
* ՀՀ կառավարության 2024 թվականի մայիսի 30-ի N 802-Ն որոշումը, որով հաստատվել է «Վերահսկողության ընթացքում ծագող՝ հատուկ գիտելիքներ պահանջող հարցերի պարզաբանման համար փորձագետներ ներգրավելու, վճարելու դեպքերը և պայմանները»,
* Ինչպես նաև արդեն իսկ շրջանառվել է «Վտանգավոր արտադրանքի կամ արտադրանքի խմբաքանակի իրացման կասեցման, հետկանչման, ոչնչացման, օգտահանման ենթակա ապրանքների ցանկը, հիմքերը և դեպքերը, կարգը սահմանելու մասին» ՀՀ կառավարության որոշման նախագիծը։

«Շուկայի վերահսկողության մասին» ՀՀ օրենքի հիման վրա նախատեսվում է նաև ընդունել հետևյալ կարգադրագրերի ձևերը՝

1. Արտադրանքի կամ արտադրանքի խմբաքանակի իրացման կասեցման, արտադրանքի հետկանչի, օգտահանման կամ ոչնչացման մասին կարգադրագրերը.

2. «Չափումների միասնականության ապահովման մասին» օրենքով սահմանված չափման միջոցների իրացումը կամ շահագործումն արգելելու մասին կարգադրագրերը:

2022 թվականի դեկտեմբերի 24-ին ուժի մեջ է մտել ՀՕ-536-Ն օրենքը «Առևտրի և ծառայությունների մասին» օրենքում լրացումներ կատարելու մասին, ըստ որի՝ հեղուկ վառելիքի, սեղմված բնական կամ հեղուկացված նավթային կամ ածխաջրածնային գազերի մանրածախ առևտրի կետերում թերլիցքավորում հայտնաբերելուց և տվյալ խախտման համար օրենքով սահմանված կարգով վարչական պատասխանատվություն կիրառելուց հետո վարչական ակտն **անբողոքարկելի դառնալու օրվան** հաջորդող հինգ օրվա ընթացքում լիցքավորման բաշխիչ աշտարակների կամ վառելիքաբաշխիչ սարքավորումների վրա՝ ընթեռնելի և տեղադրված վարորդին տեսանելի հատվածում, չափումների միասնականության ապահովման ոլորտում վերահսկողություն իրականացնող տեսչական մարմինը մեկ ամիս ժամկետով փակցնում է **«Մենք տուգանվել ենք թերլիցքավորման համար» ցուցանակ:**

Սակայն, ՇՎՏՄ–ի կողմից նշված դրույթի կիրառումը գրեթե անհնարին է, քանի որ նույնիսկ այն տնտեսվարողները, որոնք ընդունում են կատարված իրավախախտման փաստը, խուսափում և անհարկի ձգձգում են վերոնշյալ ցուցանակը փակցնելուց՝ գտնելով, որ այն արատավորում է իրենց բարի համբավը և հայց են ներկայացնում դատարան, որպեսզի վարչական պատասխանատվություն կիրառելու որոշումը անբողոքարկելի չդառնա և այդ դեպքում ՇՎՏՄ-ն **զրկվում է «Մենք տուգանվել ենք թերլիցքավորման համար» ցուցանակը փակցնելուց։** Դատարանի գործն ըստ էության լուծող դատական ակտն ուժի մեջ մտնելուց հետո է միայն վարչական ակտը դառնում անբողոքարկելի, որը տևում է տարիներ, որից հետո իմաստազրկվում է ցուցանակի փակցնումը։

Նշված ոլորտում առավել արդյունավետ գործունեություն իրականացնելու համար առաջարկվել է «Առևտրի և ծառայությունների մասին» օրենքում կատարել փոփոխություններ, որը հնարավորություն կտա նշված ցուցանակը փակցնել ոչ թե վարչական ակտն անբողոքարկելի դառնալուց հետո, **ուժի մեջ մտնելուց և տնտեսավարող սուբյեկտին հանձնելուց հետո։**

ՇՎՏՄ–նիր գործառույթներն իրականացնելուընթացքում բախվել է հետևյալ օրենսդրական խնդիրներին, որոնց վերաբերյալ ներկայացրել է առաջարկություններ և դրանց ընդունման արդյունքում կնվազեն վարչական ակտերի դեմ բերվող բողոքները, քանի որ առաջարկները ընդունվելու դեպքում դրանք հնարավորություն կտան՝

1. վարչական իրավախախտման վերաբերյալ արձանագրությունը կազմել վարչական իրավախախտում կատարած անձի բացակայությամբ, քանի որ շատ հաճախ հնարավոր չէ ապահովել անձի ներկայությունը այն կազմելիս,
2. Վարչական իրավախախտումների վերաբերյալ ՀՀ օրենսգրքի 34 հոդվածով սահմանված վարչական իրավախախտման համար պատասխանատվությունը ծանրացնող հանգամանքները ընդլայնել և սահմանել ավելի արդիական հանգամանքներ։ Օրենսգիրքը ընդունվել է 1985 թվականի դեկտեմբերի 6–ին և ընդունումից ի վեր 34 հոդվածը չի փոփոխվել։
3. առաջարկվել է ՎԻՎ օրենսգրքի 188-րդ հոդվածի 3-րդ մասում «Տեսակը չհաստատված, պետական չափագիտական հսկողության և վերահսկողության ենթակա ոլորտներում չստուգաչափված չափման միջոցներ կիրառելը» բառերը փոփոխել և սահմանել ոչ թե չստուգաչափված չափման միջոցներ կիրառելու համար, այլ **տեսակը հաստատված և ստուգաչափված չափման միջոցներով չապահովելու համար**, քանի որ այն շահագործելու փաստը շատ դեպքերում հնարավոր չէ ապացուցել։ Այսինքն, այն պարագայում երբ տնտեսվարող սուբյեկտների հիմնական գործառույթների իրականացումը իր մեջ ներառում է նաև չափման միջոցների օգտագործում (օրինակ փոստային ծառայություններ մատուցող կազմակերպություն կամ գրավատուն), ապա պետք է դրանց առկայության դեպքում լինեն ստուգաչափված։ Նշվածը վերաբերում է նաև ՀՀ վարչական իրավախախտումների վերաբերյալ օրենսգրքի 188-րդ հոդվածի 7-րդ մասին, որը սահմանում է պատասխանատվություն տեխնիկական կանոնակարգերի կամ տեխնիկական անվտանգության ոլորտում այլ նորմատիվ իրավական ակտերի պահանջներին չհամապատասխանող հեղուկ վառելիք, սեղմված բնական կամ հեղուկացված նավթային կամ ածխաջրածնային գազեր **վաճառելու համար** և **158-րդ հոդվածի 41-րդ հոդվածին**, որը սահմանում է պատասխանատվություն հեղուկ վառելիքի, սեղմված բնական կամ հեղուկացված նավթային կամ ածխաջրածնային գազերի մանրածախ առևտրի կետերում հեղուկ վառելիքի, սեղմված բնական կամ հեղուկացված նավթային կամ ածխաջրածնային գազերի **վաճառքը** տեսակը հաստատված և ստուգաչափված չափման միջոցներով չիրականացնելու և (կամ) չափագիտական կանոնները և նորմերը խախտելու համար, որոնց պարագայում **ևս վառելիքի վաճառք իրականացնելու փաստը պարզելու հնարավորություն ՇՎՏՄ-ն չունի։**

Վերոնշյալից զատ, ՇՎՏՄ–ն ներկայացրել է առաջարկ «Սնանկության մասին» ՀՀ օրենքում համապատասխան փոփոխություններ կատարելու մասին, որի արդյունքում ֆիզիկական անձը սնանկ ճանաչվելուց հետո իրավունք չի ունենա զբաղեցնելու ղեկավար պաշտոններ։ Քանի որ առկա են դեպքեր, երբ տնտեսավարող սուբյեկտի ղեկավարը իրականացված ստուգման արդյունքներով ենթարկվել է վարչական պատասխանատվության, որոշումը դարձել է անբողոքարկելի, սակայն պարզվել է, որ վերջինս «Սնանկության մասին» ՀՀ օրենքի հատկանիշներին համապատասխան ՀՀ սնանկության դատարանի օրինական ուժ մեջ մտած վճռով ճանաչվել է սնանկ։ ՇՎՏՄ-ն, ղեկավարվելով Օրենքի 46–րդ հոդվածով, ներկայացնում է օրենքով սահմանված կարգով պահանջ, որը ենթակա է գրանցման ֆիզիկական անձի սնանկության գործով պահանջների ցուցակում՝ տվյալ պահանջի համար նախատեսված համապատասխան հերթում։ Այլ գործիքակազմ ՇՎՏՄ-ն չունի, իսկ տվյալ ֆիզիկական անձը, սնանկության հիմքով իրեն համարելով տուգանքի վճարումից ապահովագրված, առանց խուսափելու շարունակում է արատավոր աշխատաոճը։

Քննարկվում է Վարչական իրավախախտումների վերաբերյալ ՀՀ օրենսգրքի 158-րդ հոդված 41-րդ մասով նախատեսված խախտումների (թերլիցքավորման և չստուգաչափված չափման միջոցներ կիրառելու դեպքեր) տարանջատման անհրաժեշտությունը, մասնավորապես՝ նշված հոդվածով մի քանի խախտման համար նախատեսված է մեկ պատասխանատովության միջոց, մինչդեռ անհրաժեշտ է տարանջատել խախտումներն ու դրանց համար սահմանել առանձին տուգանքներ:

Քննարկվում է նաև ավտոմոբիլային վառելիք վաճառող տնտեսվարող սուբյեկտների (ԱԳԼՃԿ, հեղուկացված ածխաջրածնային գազ, ավտոմոբիլային բենզին և դիզելային վառելիք) կողմից շահագործվող վառելիքաբաշխիչ աշտարակների պարտադիր ստուգաչափման պահանջի հանման հարցը, փոխարենը էական բարձրացնել թերլիցքավորման համար սահմանված տուգանքի չափը։ Քանի որ ՇՎՏՄ-ի գործունեությունը ցույց է տվել, որ պարբերաբար բացահայտվում են դեպքեր, երբ ստուգաչափված վառելիքաբաշխիչ աշտարակների ստուգաչափման դրոշմները վնասված չեն, մինչդեռ արձանագրվում են թերլիցքավորման դեպքեր։

1. **Պաշտոնատար անձանց գործողությունների կամ անգործության դեմ բողոքները**

2024 թվականին ներկայացված հայցադիմումներով արդեն վարույթ է ընդունվել 128 գործ, որից դեռևս կայացվել է 15 վճիռ (մերժված), իսկ ՇՎՏՄ-ի դեմ՝ 8 վճիռ (բավարված), իսկ մնացած գործերը դեռևս գտնվում են ընթացիկ փուլում։ ՀՀ վարչական դատարանի կողմից կայացված բավարարված հայցերով բոլոր վճիռները բողոքարկվելու են վերադաս դատարան։

1. **Վերահսկման ոլորտի իրավիճակի կանխատեսումը**

Հետևողական և շարունակական աշխատանքի արդյուքնում ՇՎՏՄ-ն կանխատեսում է 2025 թվականին բարելավել ստորև ներկայացված ցուցանիշները՝

* համապատասխանության գնահատման ոլորտում՝ կիրառելով իրազեկման, ինչպես նաև վերահսկողական գործառույթի գործիքակազմը, ապահովել համապատասխանության գնահատման ընթացակարգ անցած ոչ պարենային արտադրանքի շուկայահանման աճ,
* չափագիտության ոլորտում՝ չափագիտական պետական լիազոր մարմնի հետ համագործակցության մակարդակի բարձրացման և վերահսկողական գործառույթի գործիքակազմի կիրառմամբ՝ ապահովել ստուգաչափված չափման միջոցների շահագործման աճ,
* մակնշման ոլորտում՝ սպառողների իրազեկման մակարդակի բարձրացման, շուկայի ուսումնասիրության և վերահսկողական գործառույթի գործիքակազմի կիրառմամբ ապահովել առանց մակնշման կամ թերի մակնշմամբ ոչ պարենային արտադրանքի իրացման նվազում,
* ոչ պարենային արտադրանքների ոլորտում՝ անվտանգության ցուցանիշների պահպանման աճ,
* թանկարժեք մետաղներից պատրաստված իրերի ոլորտում՝ կանխել թանկարժեք մետաղներից պատրաստված իրի իրական հարգից ավելի բարձր հարգի դրոշմումը,
* արտադրական կանեփի ոլորտում կանխել արտադրական կանեփ մշակաբույսի նմուշառված զանգվածում տետրահիդրոկաննաբինոլի (THC) տոկոսային պարունակության գերազանցումը 0,3 տոկոսից:

1. **Բյուջեի կատարողականը**

Ստորև ներկայացվում է 2022-2024 թվականների ՇՎՏՄ-ի բյուջեի կատարողականը և 2025 թվականի բյուջեն:

|  |  |  |  |  |
| --- | --- | --- | --- | --- |
|  | **2022** | **2023** | **2024** | **2025** |
| **Ընդհանուր** | **334,897,900** | **414,488,300** | **472,018,900** | **399,056,300** |
| **Ծախսված** | **288,018,000** | **380,167,340** | **458,454,571** | **-** |
| **Մնացորդ** | **46,879,900 (14)** | **34,320,959 (8.2)** | **13,564,329**  **(2.9)** | **-** |

1. **2024 թվականի չորս եռամսյակների կատարողականների գնահատման արդյունքների ամփոփ վերլուծություն**

Սույն կատարողականի արդյունքների ամփոփ վերլուծության համար հիմք են հանդիսացել 2014 թվականի դեկտեմբերի 17-ի «Տեսչական մարմինների մասին» ՀՀ օրենքի 11-րդ հոդվածը և 15-րդ հոդվածի 2-րդ մասի 1-ին կետի պահանջները և Հայաստանի Հանրապետության կառավարության 2015 թվականի հունիսի 25-ի «Տեսչական մարմինների գործունեության կատարողականի գնահատման սկզբունքները, չափորոշիչները և կարգը հաստատելու մասին» N 693-Ն որոշման հիման վրա կազմված ՇՎՏՄ-ի կատարողականի գնահատման մեթոդոլոգիան, ինչպես նաև ՇՎՏՄ-ի 2023-2024 թվականների 1-4-րդ եռամսյակների կատարողականների գնահատման արդյունքները։:

ՇՎՏՄ-ի կատարողականի գնահատման չափորոշիչներն են՝

1) նպատակի չափորոշիչներ,

2) գործընթացի չափորոշիչներ,

3) արդյունքի չափորոշիչներ:

1. **ՆՊԱՏԱԿԻ ՉԱՓՈՐՈՇԻՉՆԵՐ**

**1.1) ՇՎՏՄ-ի գործունեության հիմնական նպատակին հասնելու մակարդակը.**

ՇՎՏՄ-ի գործունեության հիմնական նպատակին հասնելու մակարդակի գնահատումը կատարվում է հաշվետու ժամանակահատվածում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերակցությամբ։

2024 թվականին ՇՎՏՄ-ի գործունեության հիմնական նպատակին հասնելու մակարդակը կազմել է 0.24 (հայտնաբերված խախտումների կշիռների հանրագումարը 17578.9, ստուգաթերթերի ընդհանուր կշիռների հանրագումարը 73850):

2023 թվականին ՇՎՏՄ-ի գործունեության հիմնական նպատակին հասնելու մակարդակը կազմել է 0.13 (hայտնաբերված խախտումների կշիռների հանրագումարը 15 556.7, ստուգաթերթերի ընդհանուր կշիռների հանրագումարը 60 800):

ՇՎՏՄ-ի գործունեության հիմնական նպատակին հասնելու մակարդակը 0.11 միավորով նվազել է:

Հիմնական նպատակին հասնելու մակարդակը առանձին ոլորտներով ներկայացված է Հավելված 3-ում:

**1.2) Ոլորտի առավել ռիսկային բնագավառներում փոփոխությունների առկայությունը** գնահատելու համար վերլուծվում է հաշվետու ժամանակահատվածում ՇՎՏՄ-ի կողմից ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների ընդհանուր կշիռը:

Ոլորտի առավել ռիսկային բնագավառներում փոփոխությունների առկայությունը գնահատվում է հաշվետու ժամանակահատվածում ոլորտի առավել ռիսկային բնագավառներում իրականացված ստուգումների արդյունքում հայտնաբերված խախտումների կշիռների հանրագումարի և վերահսկողության ընթացքում նախատեսված ստուգաթերթերի ընդհանուր կշիռների հանրագումարի հարաբերակցությամբ։

|  |  |  |  |  |  |  |
| --- | --- | --- | --- | --- | --- | --- |
| **ՈԼՈՐՏ** | **2023** | | | **2024** | | |
| **Հայտնաբերված խախտումների կշիռների հանրագումար** | **Ստուգաթերթերի ընդհանուր կշիռների հանրագումար** | **Նպատակին հասնելու մակարդակը** | **Հայտնաբերված խախտումների կշիռների հանրագումար** | **Ստուգաթերթերի ընդհանուր կշիռների հանրագումար** | **Նպատակին հասնելու մակարդակը** |
| ԱԳԼՃԿ | 440 | 4850 | **0.09** | 407.5 | 3500 | **0.12** |
| Խաղալիքներ | 138 | 2850 | **0.17** | 671 | 4150 | **0.16** |
| [Ավտոմոբիլային և ավիացիոն բենզին, դիզելային և նավերի համար նախատեսված վառելիք](http://mineconomy.am/arm/120/text.html) | 353 | 3650 | **0.03** | 181.8 | 4000 | **0.04** |
| [Օծանելիք և կոսմետիկ արտադրանք](http://mineconomy.am/arm/108/text.html) | 521 | 2850 | **0.18** | 582 | **2450** | **0.15** |

**1․3) Ռիսկերի պլանավորման, վերլուծության և գնահատման համար հատկացված ֆինանսական միջոցները և մարդկային ռեսուրսները:**

2024 թվականին ՇՎՏՄ-ի կողմից ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 4 աշխատակից:

2023 թվականին ՇՎՏՄ-ի կողմից ռիսկերի պլանավորման, վերլուծության և գնահատման համար ֆինանսական միջոցներ չեն հատկացվել, իսկ մարդկային ռեսուրսները կազմել է 2 աշխատակից:

**1.4) Խորհրդատվության, մեթոդական աջակցության և կանխարգելման միջոցների համար հատկացված ֆինանսական միջոցները և մարդկային ռեսուրսները:**

2024 թվականին ՇՎՏՄ-ի կողմիցխորհրդատվության, մեթոդական աջակցության և կանխարգելման նպատակով ծախսվել է 30 000 ՀՀ դրամ, իսկ հատկացված մարդկային ռեսուրսները կազմել են 2 աշխատակից:

2023 թվականին Տեսչական մարմնի կողմիցխորհրդատվության, մեթոդական աջակցության և կանխարգելման նպատակով ֆինանսական միջոցներ չեն ծախսվել, իսկ հատկացված մարդկային ռեսուրսները կազմել է 1 աշխատակից:

**1․5) Հայաստանի Հանրապետության կառավարությանը կամ համապատասխան ոլորտների քաղաքականություն մշակող պետական մարմիններին ներկայացված առաջարկների քանակը։**

2024 թվականինՇՎՏՄ-ի կողմից կազմվել և ներկայացվել են օրենսդրական փոփոխությունների 2 առաջարկ։

2023 թվականին ՇՎՏՄ-ի կողմից կազմվել և ներկայացվել են օրենսդրական փոփոխությունների 1 առաջարկ:

1. **ԳՈՐԾԸՆԹԱՑԻ ՉԱՓՈՐՈՇԻՉՆԵՐ**

Գործընթացի չափորոշիչները վերաբերում են ՇՎՏՄ-ի գործառույթների իրականացման ընթացքին:

**2.1) Ըստ անհրաժեշտության իրականացված ստուգումների միջին տևողությունը** գնահատելու համար վերլուծվել և համեմատել է հաշվետու ժամանակահատվածում տարեկան ծրագրով չնախատեսված, սակայն ՇՎՏՄ-ի կողմից իրականացված ստուգումների միջին տևողությունը:

2024 թվականին ՇՎՏՄ-ի կողմից ըստ անհրաժեշտության իրականացված ստուգումների միջին տևողությունը կազմել է 2.7 օր:

2023 թվականին ՇՎՏՄ-ի կողմից ըստ անհրաժեշտության իրականացված ստուգումների միջին տևողությունը կազմել է 2.5 օր:

**2.2) Բարձր ռիսկային տնտեսավարող սուբյեկտներում և ստուգման օբյեկտներում ստուգումների քանակը` ստուգումների ընդհանուր քանակի համեմատությամբ:** Չափորոշչի գնահատման համար վերլուծվել է բարձր ռիսկային տնտեսավարող սուբյեկտներում և ստուգման օբյեկտներում հաշվետու ժամանակահատվածում կատարված ստուգումների քանակի և ՇՎՏՄ-ի ստուգումների տարեկան ծրագրում նույն ժամանակահատվածում ընդգրկված և իրականացված ստուգումների քանակի հարաբերակցությունը։

2024 թվականին բարձր ռիսկային տնտեսավարող սուբյեկտներում ու ստուգման օբյեկտներում ՇՎՏՄ-ի ստուգումների տարեկան ծրագրով նախատեսված և իրականացված ստուգումների քանակականհարաբերակցությունը կազմել է 0.716: Բարձր ռիսկային տնտեսավարող սուբյեկտների և ստուգման օբյեկտների քանակը 412 է, իսկ ստուգումների տարեկան ծրագրով հաշվետու ժամանակահատվածի համար նախատեսված և իրականացված ստուգումների քանակը 575:

2023 թվականին բարձր ռիսկային տնտեսավարող սուբյեկտներում ու ստուգման օբյեկտներում ՇՎՏՄ-ի ստուգումների տարեկան ծրագրով նախատեսված և իրականացված ստուգումների քանակականհարաբերակցությունը կազմել է 0.741: Բարձր ռիսկային տնտեսավարող սուբյեկտների և ստուգման օբյեկտների քանակը 397 է, իսկ ստուգումների տարեկան ծրագրով հաշվետու ժամանակահատվածի համար նախատեսված և իրականացված ստուգումների քանակը 535:

**2.3) Ստուգումների տարեկան ծրագրում ընդգրկված ստուգումների միջին տևողությունը** հաշվարկվել է ստուգումների տարեկան ծրագրով նախատեսված ստուգումների ընդհանուր տևողության և դրանց քանակի հարաբերակցությամբ։

2024 թվականին ՇՎՏՄ-ի կողմից ստուգումների տարեկան ծրագրում ընդգրկված ստուգումների միջին տևողությունը կազմել է 2.4 օր:

2023 թվականին ՇՎՏՄ-ի կողմից ստուգումների տարեկան ծրագրում ընդգրկված ստուգումների միջին տևողությունը կազմել է 2.2 օր:

**2.4) Ըստ անհրաժեշտության իրականացված ստուգումների ընդհանուր քանակի (որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ) հարաբերակցությունը ըստ անհրաժեշտության իրականացված ստուգումների ընդհանուր քանակին։**

2024 թվականին ըստ անհրաժեշտության ստուգումներ, որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ, չեն իրականացվել։

2023 թվականին ըստ անհրաժեշտության ստուգումներ, որոնց շնորհիվ կանխվել է հանրությանը, շրջակա միջավայրին, ֆիզիկական կամ իրավաբանական անձանց գույքային շահերին, պետությանը սպառնացող էական վնաս կամ ռիսկ, չեն իրականացվել։

**2.5) Ստուգման ենթարկված օբյեկտների բավարարվածության աստիճանը ՇՎՏՄ-ի աշխատանքների անաչառությունից, ընթացակարգերի թափանցիկությունից, տեղեկատվության որակից և ՇՎՏՄ-ի ծառայողների արհեստավարժությունից:** Չափորոշչի գնահատումը կատարվել է հիմք ընդունելով չափորոշչում նշված հարցերի վերաբերյալ ստացված դիմում-բողոքները։

2024 թվականին նշված հարցերի վերաբերյալ ՇՎՏՄ-ի դեմ դիմում-բողոքներ չեն ստացվել։

2023 թվականին նշված հարցերի վերաբերյալ ՇՎՏՄ-ի դեմ դիմում-բողոքներ չեն ստացվել։

1. **ԱՐԴՅՈՒՆՔԻ ՉԱՓՈՐՈՇԻՉՆԵՐ**

Արդյունքի չափորոշիչները վերաբերում են ՇՎՏՄ-ի կոնկրետ լիազորության իրականացման անմիջական արդյունքին:

**3.1) Ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը**

2024 թվականին ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը կազմել է 0.504: ՇՎՏՄ-ի կողմից իրականացվել է 290 ըստ անհրաժեշտության ստուգում (ստուգումների տարեկան ծրագրով իրականացվել 575 ստուգում):

2023 թվականին ստուգումների տարեկան ծրագրում ընդգրկված և ըստ անհրաժեշտության իրականացված ստուգումների քանակական հարաբերակցությունը կազմել է 0.294: ՇՎՏՄ-ի կողմից իրականացվել է 158 ըստ անհրաժեշտության ստուգում (ստուգումների տարեկան ծրագրով իրականացվել 536 ստուգում):

**3.2) ՇՎՏՄ-ի վերահսկման երեքից հինգ բարձր ռիսկային բնագավառներում իրավիճակի փոփոխությունը հաշվարկվում է նշված բնագավառներում առկա իրավիճակի գնահատականը համեմատելով նախորդ տարվա իրավիճակի գնահատականի հետ։**

2024 թվական

|  |  |  |
| --- | --- | --- |
| Ոլորտ | Տարեկան ծրագրով նախատեսված ստուգման ենթարկված տնտեսվարողների ռիսկայնությունը մինչև ստուգում | Տարեկան ծրագրով նախատեսված ստուգման ենթարկված տնտեսվարողների ռիսկայնությունը ստուգման ավարտից հետո |
| Խաղալիքների անվտանգություն | |  |  |  | | --- | --- | --- | | Բարձր | Միջին | Ցածր | | 82 | 0 | 0 | | |  |  |  | | --- | --- | --- | | Բարձր | Միջին | Ցածր | | 80 | 1 | 1 | |
| **Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջներ** | |  |  |  | | --- | --- | --- | | Բարձր | Միջին | Ցածր | | 43 | 27 | 0 | | |  |  |  | | --- | --- | --- | | Բարձր | Միջին | Ցածր | | 43 | 27 | 0 | |
| **Երեխաների և դեռահասների համար նախատեսված արտադրանք** | |  |  |  | | --- | --- | --- | | Բարձր | Միջին | Ցածր | | 95 | 6 | 0 | | |  |  |  | | --- | --- | --- | | Բարձր | Միջին | Ցածր | | 95 | 6 | 0 | |

2023 թվական

|  |  |  |
| --- | --- | --- |
| Ոլորտ | Տարեկան ծրագրով նախատեսված ստուգման ենթարկված տնտեսվարողների ռիսկայնությունը մինչև ստուգում | Տարեկան ծրագրով նախատեսված ստուգման ենթարկված տնտեսվարողների ռիսկայնությունը ստուգման ավարտից հետո |
| Խաղալիքների անվտանգություն | |  |  |  | | --- | --- | --- | | Բարձր | Միջին | Ցածր | | 52 | 1 | 0 | | |  |  |  | | --- | --- | --- | | Բարձր | Միջին | Ցածր | | 51 | 2 | 0 | |
| **Ավտոգազալիցքավորման ճնշակայանների (ԱԳԼՃԿ) կառուցման և շահագործման նվազագույն պահանջներ** | |  |  |  | | --- | --- | --- | | Բարձր | Միջին | Ցածր | | 51 | 26 | 0 | | |  |  |  | | --- | --- | --- | | Բարձր | Միջին | Ցածր | | 61 | 6 | 10 | |
| **Երեխաների և դեռահասների համար նախատեսված արտադրանք** | |  |  |  | | --- | --- | --- | | Բարձր | Միջին | Ցածր | | 56 | 42 | 0 | | |  |  |  | | --- | --- | --- | | Բարձր | Միջին | Ցածր | | 87 | 11 | 0 | |

**3.3) Ըստ առանձին ստուգման հատկացված ֆինանսական միջոցները և մարդկային ռեսուրսները:**

2024 թվականին ըստ առանձին ստուգման հատկացված ֆինանսական միջոցները կազմել են 19 853 ՀՀ դրամ, իսկ մարդկային ռեսուրսները կազմել են 2.08 աշխատակից:

2023 թվականի ըստ առանձին ստուգման հատկացված ֆինանսական միջոցները կազմել են 26 703 ՀՀ դրամ, իսկ մարդկային ռեսուրսները կազմել են 2.02 աշխատակից:

**3.4) ՇՎՏՄ-ի, ՇՎՏՄ-ի աշխատակիցների դեմ բերված դիմում-բողոքների քանակը և դրանց արդյունքները։**

2024 թվականին տնտեսվարող սուբյեկտների կողմից բողոքարկվել են դատարանում ՇՎՏՄ-ի 138 որոշում: 10 հայցադիմում դատարանի կողմից բավարարվել է, 15 վճիռ կայացվել է ի օգուտ ՇՎՏՄ-ի, 7 հայցադիմում վերադարձվել է, 4 հայցադիմումի ընդունումը մերժվել է, 93 հայցադիմումով դեռևս դատաքննություն իրականացված չէ։

2023 թվականին տնտեսվարող սուբյեկտների կողմից բողոքարկվել են դատարանում ՇՎՏՄ-ի 72 որոշում: 10 հայցադիմում դատարանի կողմից բավարարվել է, 5 վճիռ կայացվել է ի օգուտ ՇՎՏՄ-ի, 5 հայցադիմում վերադարձվել է 52 հայցադիմումով դեռևս դատաքննություն իրականացված չէ։

**Հավելված 1**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| N | Ոլորտի անվանումը | 2024թվական | | | 2023թվական | | | 2022թվական | | |
| Խախտումները ըստ ստուգաթերթի | | | Խախտումները ըստ ստուգաթերթի | | | Խախտումները ըստ ստուգաթերթի | | |
| կիրառ-վել է | խախ-տում է արձանա-գրվել | խախտ-ման տեսակա-րար կշիռը (%) | կիրառ-վել է | խախ-տում է արձանա-գրվել | խախտ-ման տեսակա-րար կշիռը (%) | կիրառ-վել է | խախ-տում է արձանա-գրվել | խախտ-ման տեսակա-րար կշիռը (%) |
| 1 | Չափումների միասնականության ապահովում | 591 | 385 | 65.1 | 397 | 258 | 65.0 | 360 | 276 | 76.7 |
| 2 | Թանկարժեք մետաղներից պատրաստված իրերի մանրածախ վաճառք | 129 | 66 | 51.2 | - | - | - | - | - | - |
| 3 | Երեխաների և դեռահասների համար նախատեսված արտադրանք | 101 | 72 | 71.3 | 149 | 118 | 79.2 | 86 | 51 | 59.3 |
| 4 | Խաղալիքներ | 83 | 60 | 72.3 | 57 | 45 | 78.9 | 71 | 46 | 64.8 |
| 5 | Ավտոմոբիլային բենզին և դիզելային վառելիք | 80 | 65 | 81.3 | 73 | 61 | 83.6 | 74 | 29 | 39.2 |
| 6 | Ավտոգազալիցքավորման ճնշակայաններ (ԱԳԼՃԿ) | 70 | 34 | 48.6 | 97 | 21 | 21.6 | 44 | 11 | 25.0 |
| 7 | Հեղուկացված ածխաջրածնային գազեր | 70 | 5 | 7.1 | 41 | 4 | 9.8 | 62 | 19 | 30.6 |
| 8 | Ցածրավոլտ սարքավորումներ | 60 | 40 | 66.7 | 54 | 38 | 70.4 | 72 | 40 | 55.6 |
| 9 | Տեխնիկական միջոցների էլեկտրամագնիսական համատեղելիություն | 55 | 36 | 65.5 | 44 | 31 | 70.5 | 57 | 35 | 61.4 |
| 10 | Ծխախոտային արտադրատեսակների փոխարինիչներ | 55 | 19 | 34.5 | 57 | 17 | 29.8 | 24 | 1 | 4.2 |
| 11 | Թեթև արդյունաբերություն | 49 | 32 | 65.3 | 55 | 44 | 80.0 | 50 | 33 | 66.0 |
| 12 | Օծանելիքակոսմետիկական արտադրանք | 49 | 20 | 40.8 | 57 | 25 | 43.9 | 73 | 27 | 37.0 |
| 13 | Ծխախոտային արտադրանք | 28 | 17 | 60.7 | 24 | 5 | 20.8 | 20 | 0 | 0.0 |
| 14 | Կենցաղային և սանիտարահիգիենիկ նշանակության ապրանքներ | 19 | 12 | 63.2 | 32 | 12 | 37.5 | 52 | 20 | 38.5 |
| 15 | Թանկարժեք մետաղներից պատրաստված իրերի հարգորոշում և հարգադրոշմում | 17 | 11 | 64.7 | - | - | - | - | - | - |
| 16 | Սինթետիկ հիմքով լաքեր և ներկեր | 15 | 14 | 93.3 | 12 | 8 | 66.7 | 15 | 9 | 60.0 |
| 17 | Քսանյութեր, յուղերին և հատուկ հեղուկներ | 15 | 10 | 66.7 | 15 | 7 | 46.7 | 16 | 8 | 50.0 |
| 18 | Լվացող և մաքրող միջոցներ | 13 | 5 | 38.5 | 29 | 9 | 31.0 | 49 | 20 | 40.8 |
| 19 | Փաթեթվածքի անվտանգություն | 13 | 4 | 30.8 | 7 | 1 | 14.3 | 26 | 3 | 11.5 |
| 20 | Ռադիոսարքավորումներ | 9 | 9 | 100.0 | - | - | - | 3 | 2 | 66.7 |
| 21 | Բետոնի ամրանավորման համար օգտագործվող պողպատե արտադրանք | 6 | 6 | 100.0 | 11 | 11 | 100.0 | 11 | 10 | 90.9 |
| 22 | Ցեմենտ | 4 | 4 | 100.0 | 3 | 3 | 100.0 | 4 | 1 | 25.0 |
| 23 | Շինարարական ապակիներ | 1 | 0 | 0.0 | - | - | - | 1 | 0 | 0.0 |
| 24 | Արտադրական կանեփ | 1 | 0 | 0.0 | - | - | - | - | - | - |
| \* | Սննդամթերքի հետ շփվող պոլիմերային և այդ հիմքով պլաստմասսայե արտադրանք | - | - | - | - | - | - | 23 | 7 | 30.4 |
| \* | Խեցեգործական ամանեղեն | - | - | - | - | - | - | 18 | 1 | 5.6 |
| \* | Ավտոմոբիլային տրանսպորտային միջոցներում սեղմված բնական գազով աշխատող վառելիքային համակարգ | - | - | - | - | - | - | 1 | 0 | 0.0 |
| Ընդամենը | | 1533 | 926 | 60.4 | 1214 | 718 | 59.1 | 1212 | 649 | 53.5 |

\* 2024թվականին ՇՎՏՄ-ն վերահսկողություն չի իրականացնում

**Հավելված 2**

|  |  |  |  |  |
| --- | --- | --- | --- | --- |
| **N** | **Իրավական ակտի անվանումը** | **Ընդունող մարմին** | | |
| **անվանումը** | **ամսաթիվը** | **համարը** |
|  | Վ[արչական իրավախախտումների վերաբերյալ ՀՀ օրենսգիրք](http://prosafe.am/Pastatxter/Iravakan-akter/Orenkner/VIV_orensgirq%20(1).pdf) | Գերագույն խորհուրդ | 06 դեկտեմբերի 1985թ. | -- |
|  | Շուկայի վերահսկողության մասին ՀՀ օրենք | ՀՀ Ազգային ժողով | 25 հոկտմեբերի 2023թ. | ՀՕ-323-Ն |
|  | Վարչարարության հիմունքների և վարչական վարույթի մասին ՀՀ օրենք | ՀՀ Ազգային ժողով | 18 փետրվարի 2004թ. | ՀՕ-41-Ն |
|  | ՀՀ-ում ստուգումների կազմակերպման և անցկացման մասին ՀՀ օրենք | ՀՀ Ազգային ժողով | 17 մայիսի 2000թ. | ՀՕ-60 |
|  | Տ[եսչական մարմինների մասին ՀՀ օրենք](http://prosafe.am/Pastatxter/Iravakan-akter/Orenkner/TMM_orenq%20(1).pdf) | ՀՀ Ազգային ժողով | 17 դեկտեմբերի 2014թ. | ՀՕ-254-Ն |
|  | Թանկարժեք մետաղների մասին ՀՀ օրենք | ՀՀ Ազգային ժողով | 23 մաիսի 2006թ. | ՀՕ-83-Ն |
|  | Տեխնիկական կանոնակարգման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-19-Ն |
|  | Ստանդարտացման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-21-Ն |
|  | Չափումների միասնականության ապահովման մասին ՀՀ օրենք | ՀՀ Ազգային ժողով | 08 փետրվարի 2012թ. | ՀՕ-22-Ն |
|  | Առևտրի և ծառայությունների մասին ՀՀ օրենք | ՀՀ Ազգային ժողով | 24 նոյեմբերի 2004թ. | ՀՕ-134-Ն |
|  | Նյութական պահուստի մասին ՀՀ օրենք | ՀՀ Ազգային ժողով | 4 մարտի 2020թ. | ՀՕ-129-Ն |
|  | Թմրամիջոցների և հոգեմետ (հոգեներգործուն) նյութերի մասին ՀՀ օրենք | ՀՀ Ազգային ժողով | 22 դեկտեմբերի 2002թ. | ՀՕ-518-Ն |
|  | Ծխախոտային արտադրատեսակների և դրանց փոխարինիչների օգտագործման հետևանքով առողջությանը հասցվող վնասի նվազեցման և կանխարգելման մասին ՀՀ օրենք | ՀՀ Ազգային ժողով | 13 փետրվարի 2020թ. | ՀՕ-92-Ն |
|  | Սպառողների իրավունքների պաշտպանության մասին ՀՀ օրենք | ՀՀ Ազգային ժողով | 26 հունիսի 2001թ. | ՀՕ-197 |
|  | ՀՀ-ում մաքսային միության տեխնիկական կանոնակարգերը գործողության մեջ դնելու կարգի մասին | Եվրասիական տնտեսական հանձնաժողովի կոլեգիա | 14 ապրիլի 2015թ. | N 28 որոշում |
|  | Ցածրավոլտ սարքավորումների անվտանգության մասին ՄՄ ՏԿ 004/2011 | Մաքսային միության հանձնաժողով | 16 օգոստոսի 2016թ. | N 768 որոշում |
|  | Օծանելիքակոսմետիկական արտադրանքի անվտանգության մասին ՄՄ ՏԿ 009/2011 | Մաքսային միության հանձնաժողով | 23 սեպտեմբերի 2011թ. | N 799 որոշում |
|  | [Երեխաների և դեռահասների համար նախատեսված արտադրանքի անվտանգության մասին ՄՄ ՏԿ 007/2011](http://prosafe.am/Pastatxter/Verahskoghutyun/EAC/3.pdf) | Մաքսային միության հանձնաժողով | 23 սեպտեմբերի 2011թ. | N 797 որոշում |
|  | [Ավտոմոբիլային և ավիացիոն բենզինին, դիզելային և նավերի համար նախատեսված վառելիքին, ռեակտիվ շարժիչների համար նախատեսված վառելիքին և մազութին ներկայացվող պահանջների մասին ՄՄ ՏԿ 013/2011](http://prosafe.am/Pastatxter/Verahskoghutyun/EAC/4.pdf) | Մաքսային միության հանձնաժողով | 18 հոկտեմբերի 2011թ. | N 826 որոշում |
|  | [Տեխնիկական միջոցների էլեկտրամագնիսական համատեղելիությունը ՄՄ ՏԿ 020/2011](http://prosafe.am/Pastatxter/Verahskoghutyun/EAC/5.pdf) | Մաքսային միության հանձնաժողով | 9 դեկտեմբերի 2011թ. | N 879 որոշում |
|  | [Գազանման վառելիքով աշխատող սարքավորումների անվտանգության մասին ՄՄ ՏԿ 016/2011](http://prosafe.am/Pastatxter/Verahskoghutyun/EAC/6.pdf) | Մաքսային միության հանձնաժողով | 9 դեկտեմբերի 2011թ. | N 875 որոշում |
|  | [Խաղալիքների անվտանգության մասին ՄՄ ՏԿ 008/2011](http://prosafe.am/Pastatxter/Verahskoghutyun/EAC/7.pdf) | Մաքսային միության հանձնաժողով | 23 սեպտեմբերի 2011թ. | N 798 որոշում |
|  | [Կահույքագործական արտադրանքի անվտանգության մասին ՄՄ ՏԿ 025/2011](http://prosafe.am/Pastatxter/Verahskoghutyun/EAC/8.pdf) | Մաքսային միության հանձնաժողով | 15 հունիսի 2012թ. | N 32 որոշում |
|  | [Թեթև արդյունաբերության արտադրանքի անվտանգության մասին ՄՄ ՏԿ 017/2011](http://prosafe.am/Pastatxter/Verahskoghutyun/EAC/9.pdf) | Մաքսային միության հանձնաժողով | 9 դեկտեմբերի 2011թ. | N 876 որոշում |
|  | [Քսայուղերի, յուղերի և հատուկ հեղուկների նկատմամբ պահանջների մասին ՄՄ ՏԿ 030/2011](http://prosafe.am/Pastatxter/Verahskoghutyun/EAC/10.pdf) | Մաքսային միության հանձնաժողով | 20 հունիսի 2012թ. | N 59 որոշում |
|  | [Փաթեթվածքի անվտանգության մասին ՄՄ ՏԿ 005/2011](http://prosafe.am/Pastatxter/Verahskoghutyun/EAC/11.pdf) | Մաքսային միության հանձնաժողով | 16 օգոստոսի 2011թ. | N 769 որոշում |
|  | [Ծխախոտային արտադրանքի մասին ՄՄ ՏԿ 035/2011](http://prosafe.am/Pastatxter/Verahskoghutyun/EAC/Tskhakhot.pdf) | Եվրասիական տնտեսական հանձնաժողով | 12 նոյեմբերի 2014թ. | N 107 որոշում |
|  | Որպես վառելիք օգտագործելու համար նախատեսված հեղուկացված ածխաջրածնային գազերին ներկայացվող պահանջների մասին ԵԱՏՄ ՏԿ 036/2016 | Եվրասիական տնտեսական հանձնաժողով | 9 օգոստոսի 2016թ. | N 68 որոշում |
|  | Էլեկտրատեխնիկայի և ռադիոէլեկտրոնիկայի արտադրատեսակներում վտանգավոր նյութերի կիրառումը սահմանափակելու մասին ԵԱՏՄ ՏԿ 037/2016 | Եվրասիական տնտեսական հանձնաժողով | 18 հոկտեմբերի 2016թ. | N 113 որոշում |
|  | Հանքային պարարտանյութերին ներկայացվող պահանջների մասին ԵԱՏՄ ՏԿ 039/2016 | Եվրասիական տնտեսական հանձնաժողով | 30 նոյեմբերի 2016թ. | N 150 որոշում |
|  | Քիմիական արտադրանքի անվտանգության մասին ԵԱՏՄ ՏԿ 041/2011 | Եվրասիական տնտեսական հանձնաժողով | 3 մարտի 2017թ. | N 119 որոշում |
|  | Էներգախնայող սարքերի էներգաարդյունավետությանը ներկայացվող պահանջների մասին ԵԱՏՄ ՏԿ 048/2019 | Եվրասիական տնտեսական հանձնաժողով | 18 օգոտստոսի 2019թ. | N 114 որոշում |
|  | Հրդեհային անվտանգության և հրդեհի մարման ապահովման միջոցների պահանջների մասին ԵՏՄ ՏԿ 043/2017 | Եվրասիական տնտեսական հանձնաժողով | 23 հունիսի 2017թ. | N 40 որոշում |
|  | Փոխադրման և (կամ) օգտագործման համար պատրաստված նավթի անվտանգության մասին ԵՏՄ ՏԿ 045/2017 | Եվրասիական տնտեսական հանձնաժողով | 20 դեկտեմբերի 2017թ. | N 89 որոշում |
|  | Տրանսպորտային փոխադրման և (կամ) օգտագործման համար նախապատրաստված բնական այրվող գազի անվտանգության մասին ԵԱՏՄ ՏԿ 046/2018 | Եվրասիական տնտեսական հանձնաժողով | 14 սեպտեմբերի 2018թ. | N 74 որոշում |
|  | Հեղուկ և գազային ածխաջրածինների փոխադրման համար մայրուղային խողովակաշարերին ներկայացվող պահանջների մասին ԵԱՏՄ ՏԿ 049/2020 | Եվրասիական տնտեսական հանձնաժողով | 23 դեկտեմբերի 2020թ. | N 121 որոշում |
|  | Եվրասիական տնտեսական միության (մաքսային միության) տեխնիկական կանոնակարգերի պահանջների պահպանման նկատմամբ պետական վերահսկողություն իրականացնող լիազոր մարմինները | ՀՀ կառավարություն | 30 հունվարի 2015թ. | N 71-Ն որոշում |
|  | Մակերևութաակտիվ միջոցների և մակերևութաակտիվ նյութեր պարունակող լվացող ու մաքրող միջոցների տեխնիկական կանոնակարգ | ՀՀ կառավարություն | 16 դեկտեմբերի 2004թ. | N 1795-Ն որոշում |
|  | Սինթետիկ հիմքով լաքերի և ներկերի տեխնիկական կանոնակարգ | ՀՀ կառավարություն | 18 նոյեմբերի 2004թ. | N 1647-Ն որոշում |
|  | Ռադիոսարքավորումների և հեռահաղորդակցության վերջնակետային սարքավորումների տեխնիկական կանոնակարգ | ՀՀ կառավարություն | 15 դեկտեմբերի 2005թ. | N 2228-Ն որոշում |
|  | Բետոնի ամրանավորման համար օգտագործվող պողպատե արտադրանքներին ներկայացվող պահանջների տեխնիկական կանոնակարգ | ՀՀ կառավարություն | 2 փետրվարի 2006թ. | N 179-Ն որոշում |
|  | Ցեմենտներին ներկայացվող պահանջների տեխնիկական կանոնակարգ | ՀՀ կառավարություն | 10 օգոստոսի 2006թ. | N 1136-Ն որոշում |
|  | Կենցաղային և սանիտարահիգիենիկ նշանակության թղթե և քիմիական թելքերից ապրանքներին ներկայացվող պահանջների տեխնիկական կանոնակարգ | ՀՀ կառավարություն | 19 հոկտեմբերի 2006թ. | N 1546-Ն որոշում |
|  | Ավտոգազալցակայանների կառուցման և շահագործման տեխնիկական անվտանգության կանոնները սահմանելու մասին | ՀՀ կառավարություն | 21 հուլիսի 2022թ. | N 1131-Ն որոշում |
|  | Շինարարական ապակիներին ներկայացվող անվտանգության պահանջների տեխնիկական կանոնակարգ | ՀՀ կառավարություն | 3 դեկտեմբերի 2009թ. | N 1419-Ն որոշում |
|  | 1000 վ-ից բարձր լարման փոխարկման էլեկտրական ապարատներին ներկայացվող անվտանգության պահանջների տեխնիկական կանոնակարգ | ՀՀ կառավարություն | 23 նոյեմբերի 2006թ. | N 1922-Ն որոշում |
|  | Հարգադրոշմների, տարբերանիշերի և անվանանիշերի ձևերը, չափերը, նկարագրությունը և դրանց պատրաստման, հաշվառման ու տնօրինման կարգը | ՀՀ կառավարություն | 07 դեկտեմբերի 2006թ. | N 1935-Ն որոշում |
|  | Թանկարժեք մետաղներից պատրաստված իրերի հարգորոշման և հարգադրոշմման գործունեության պայմանների և տեխնիկական պահանջների կիրառման կարգը | ՀՀ կառավարություն | 21 դեկտեմբերի 2006թ. | N 1916-Ն որոշում |
|  | Ծխախոտի անվտանգության տեխնիկական կանոնակարգը հաստատելու և հայաստանի հանրապետության կառավարության 2005 թվականի ապրիլի 28-ի N 540-Ն որոշումն ուժը կորցրած ճանաչելու մասին | ՀՀ կառավարություն | 05 մարտի 2015թ. | N 219-Ն որոշում |
|  | Ծխախոտային արտադրատեսակների փոխարինիչների անվտանգության տեխնիկական կանոնակարգը հաստատելու մասին | ՀՀ կառավարություն | 10 փետրվարի 2022թ. | N 155-Ն որոշում |
|  | Շուկայի վերահսկողության տեսչական մարմնի կողմից վերահսկողության ընթացքում բացահայտված խախտումների տեղեկացման եղանակը և ընթացակարգը | ՀՀ կառավարություն | 30 մայիսի 2024թ. | N 812-Ն որոշում |
|  | Տեխնիկական կանոնակարգերի պահանջներին արտադրանքի համապատասխանության նկատմամբ վերահսկողության իրականացման նպատակով նմուշառման, ինչպես նաև փորձանմուշների գնման ֆինանսավորման և գնված արտադրանքի տնօրինման կարգը | ՀՀ կառավարություն | 11 հուլիսի 2024թ. | N 1085-Ն որոշում |
|  | Հայաստանի Հանրապետության հարկային և մաքսային մարմինների կողմից լիազոր մարմնին օրենքով պահպանվող գաղտնիք հանդիսացող տեղեկատվության տրամադրման դեպքերը, տեղեկատվության բովանդակությունը ու տեղեկատվության տրամադրման կարգը | ՀՀ կառավարություն | 08 օգոստոսի 2024թ. | N 1249-Ն որոշում |
|  | Տնտեսավարող սուբյեկտների կողմից վտանգավոր արտադրանքի մասին Շուկայի վերահսկողության տեսչական մարմնին, այլ պետական մարմիններին, տվյալ արտադրանքի մատակարարին, սպառողին տեղեկացնելու կարգը, դեպքերը, ժամկետները և ծանուցման ձևը | ՀՀ կառավարություն | 30 մայիսի 2024թ. | N 825-Ն որոշում |
|  | Վտանգավոր արտադրանքի խմբաքանակի հաշվառման ու պահման կարգը | ՀՀ կառավարություն | 30 մայիսի 2024թ. | N 814-Ն որոշում |
|  | Վերահսկողության ընթացքում ծագող՝ հատուկ գիտելիքներ պահանջող հարցերի պարզաբանման համար փորձագետներ ներգրավելու, վճարելու դեպքերը և պայմանները | ՀՀ կառավարություն | 30 մայիսի 2024թ. | 802-Ն որոշում |
|  | Թմրամիջոցների և հոգեմետ (հոգեներգործուն) նյութերի և դրանց պրեկուրսորների շրջանառության կանոնները սահմանելու մասին | ՀՀ կառավարություն | 18 մարտի 2010 թվական | N 270-Ն որոշում |
|  | Արտադրական կանեփի արտադրության, ներմուծման, արտահանման կամ մեծածախ առևտրի իրականացման լիցենզավորման կարգերը, լիցենզավորման հայտի ձևերը և այդ գործունեության տեսակների իրականացման լիցենզիաների ձևերը հաստատելու մասին | ՀՀ կառավարություն | 15 հուլիսի 2021 թվական | N 1170-Ն որոշում |

**Հավելված 3**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| ՈԼՈՐՏՆԵՐ | |  | 2023 | | | |  | 2024 | | | |
| ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | | ***Նպատակին հասնելու մակարդակը*** |  | ***Հայտնաբերված խախտումների կշիռների հանրագումար*** | ***Ստուգաթերթերի ընդհանուր կշիռների հանրագումար*** | ***Նպատակին հասնելու մակարդակը*** | |
|  | ԱԳԼՃԿ | **440** | **4850** | | **0.09** | **407.5** | **3500** | **0.12** | |
|  | Խաղալիքներ | **497․9** | **2850** | | **0.17** | **671** | **4150** | **0.16** | |
|  | [Ավտոմոբիլային և ավիացիոն բենզին, դիզելային և նավերի համար նախատեսված վառելիք](http://mineconomy.am/arm/120/text.html) | **138** | **3650** | | **0.03** | **181.8** | **4000** | **0.04** | |
|  | Քսուքային նյութեր, յուղեր և հատուկ հեղուկներ | **87** | **750** | | **0.11** | **121** | **750** | **0.16** | |
|  | Չափումների միասնականության ապահովում |  | **5230** | **19850** | | **0.26** | **7680** | **29500** | **0.26** | |
|  | Կահույքագործական արտադրանք |  | Ստուգումներ չեն իրականացվել | | | |  | Ստուգումներ չեն իրականացվել | | | |
|  | Մակերևութաակտիվ միջոցների և մակերևութաակտիվ նյութեր պարունակող լվացող ու մաքրող միջոցներ | **204** | **1450** | | **0.14** |  | **100** | **650** | **0.15** | |
|  | [Ցածրավոլտ սարքավորումներ](http://mineconomy.am/arm/100/text.html) | **1226** | **2700** | | **0.45** | **1252** | **3000** | **0.41** | |
|  | [Գազանման վառելիքով աշխատող սարքավորումներ](http://mineconomy.am/arm/103/text.html) | Ստուգումներ չեն իրականացվել | | | |  | Ստուգումներ չեն իրականացվել | | | |
|  | Սինթետիկ հումքով լաքեր և ներկեր | **249** | **600** | | **0.41** |  | **431** | **750** | **0.57** | |
|  | [Օծանելիք և կոսմետիկ արտադրանք](http://mineconomy.am/arm/108/text.html) | **521** | **2850** | | **0.18** | **382** | **2450** | **0.15** | |
|  | Բետոնի ամրանավորման համար օգտագործվող պողպատե արտադրանք | **353․5** | **550** | | **0.64** | **180** | **300** | **0.60** | |
|  | Ռադիոսարքավորումների և հեռահաղորդակցության վերջնակետային սարքավորումներ | Ստուգումներ չեն իրականացվել | | | | **290** | **450** | **0.64** | |
|  | Տեխնիկական միջոցների էլեկտրամագնիսական համատեղելիություն | **1022,5** | **2200** | | **0.46** | **1117** | **2750** | **0.40** | |
|  | Թեթև արդյունաբերության արտադրանք | **1450** | **2800** | | **0.51** | **987.5** | **2450** | **0.40** | |
|  | Ծխախոտային արտադրանք | **81,8** | **1200** | | **0.06** | **634.8** | **1400** | **0.45** | |
| 1. Ծ | Ծխախոտային արտադրատեսակներ և դրանց փոխարինիչներ | **66** | **2850** | | **0,02** | **76** | **2750** | **0.003** | |
|  | Վերգետնյա տրանսպորտային միջոցներում օգտագործվող անվտանգ ապակիներ | Ստուգումներ չեն իրականացվել | | | | Ստուգումներ չեն իրականացվել | | | |
|  | Սննդամթերքի հետ շփվող պոլիմերային և այդ հիմքով պլաստմասսայե արտադրանք | Ստուգումներ չեն իրականացվել | | | |  | Ստուգումներ չեն իրականացվել | | | |
|  | Կենցաղային և սանիտարահիգիենիկ նշանակության թղթե և քիմիական թելքերից ապրանքներ | **380** | **1600** | | **0.23** |  | **362** | **950** | **0.38** | |
|  | [Երեխաների և դեռահասների համար նախատեսված արտադրանք](http://mineconomy.am/arm/101/text.html) | **3489** | **7500** | | **0.46** | **2034.8** | **4300** | **0.47** | |
|  | Ավտոմոբիլային տրանսպորտային միջոցներում սեղմված բնական գազով աշխատող վառելիքային համակարգ | Ստուգումներ չեն իրականացվել | | | |  | Ստուգումներ չեն իրականացվել | | | |
|  | Հեղուկ գազ | **50** | **2050** | | **0.02** |  | **30** | **1550** | **0.01** | |
|  | Շինարարական ապակիներ | Ստուգումներ չեն իրականացվել | | | |  | **0** | **50** | **-** | |
|  | Խեցեգործական ամանեղեն | Ստուգումներ չեն իրականացվել | | | |  | Ստուգումներ չեն իրականացվել | | | |
|  | Ցեմենտ | **41** | **150** | | **0.27** | **40** | **200** | **0.20** | |
|  | 1000 Վ-ից բարձր լարման փոխարկման էլեկտրական ապարատներ | Ստուգումներ չեն իրականացվել | | | |  | Ստուգումներ չեն իրականացվել | | | |
|  | [Փաթեթվածք](http://mineconomy.am/arm/118/text.html) | **30** | **350** | **0.08** | | **90** | **650** | | **0.21** |
|  | Թանկարժեք մետաղներից պատրաստված իրեր | Ստուգումներ չեն իրականացվել | | | | **494** | **6450** | | **0.08** |
|  | Թանկարժեք մետաղներից պատրաստված իրերի հարգորոշման և հարգադրոշմման գործունեության պայմաններ և պահանջներ | Ստուգումներ չեն իրականացվել | | | | **16.5** | **850** | | **0.02** |